**Bár Községi Önkormányzat Képviselő-testülete**

8/2023.

**Jegyzőkönyv**

**Készült a Bár Községi Önkormányzat Képviselő-testülete** **2023. augusztus 09. napján 16 órás kezdettel a Bár, Szabadság utca 62. szám alatt megtartott testületi ülésről.**

**Jelen vannak:**

Jásper Gábor László polgármester

Takács Nagy Ferencné alpolgármester

Horváth György képviselő

Tigelmann Csaba képviselő

Horváth János képviselő

Dr. Benedek Zoltán jegyző

Jásper Gábor László polgármester köszönti a megjelenteket, megállapítja, hogy az ülés határozatképes, mert a megválasztott 5 fő képviselő közül 5 fő az ülésen megjelent. A polgármester a köszöntőt követően előterjeszti a napirendi pontot, melyet a testületi tagok elfogadnak.

**Napirendi pontok:**

**1.) Két ülés között történtekről szóló beszámoló**

Előterjesztő: Jásper Gábor László polgármester

**2.) Beiskolázási támogatás**

Előterjesztő: Jásper Gábor László polgármester

**3.) DRV GFT.**

Előterjesztő: Jásper Gábor László polgármester

**4.) Logopédiai ellátás**

Előterjesztő: Jásper Gábor László polgármester

**5.) Bohus Zoltán foglalkoztatása**

Előterjesztő: Jásper Gábor László polgármester

**6.) Kérelmek (zárt ülés)**

Előterjesztő: Jásper Gábor László polgármester

**7. Egyebek**

**NAPIRENDI PONTOK TÁRGYALÁSA**

**1. napirendi pont: Két ülés között történtekről szóló beszámoló**

Jásper Gábor László: Tájékoztatom a testületet, hogy a Vöő-ház udvarára tervezett rendezvénytér alapozási munkálatai a DRV által kivitelezett csőcserét követően fog megkezdődni. A csőcsere csúszik egy hónapot, előre láthatólag szeptember 09 után lenne a tervezett rendezvényeink miatt.

A járdafelújítási pályázat beindult, a szabadság utában dolgoznak is, a diletációkat utána vágják bele, jobb lenne, ha a járdát kompletten újra betonoznánk, de ennyi fért bele a pályázatba. Ha lesz még ilyen pályázat akkor beadjuk mindenképp.

A nagy esőzések utáni ároktisztítást is megcsináltuk, nagyon időszerű volt, 28 kocsi földet szedtek ki az árokból a Szabadság utca 95-111 számig. Évente egyszer javaslom ezt megtenni.

Horváth György: Betonozott, vagy járdalapos árkot kellene létesíteni.

Jásper Gábor László: Az horror pénz lenne, az árok a Magyar Közúthoz tartozik, pályázati forrás nélkül ez esélytelen lenne önerőből.

Én mást nem szerettem volna mondani ennél a napirendi pontnál, kérem a testületet, hogy fogadja el a beszámolómat.

A testületi tagok részéről hozzászólás nem érkezik.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 ellenében a következő határozatot hozta:

**53/2023 (VIII.09.) Kt. számú határozat a beszámoló elfogadásáról:**

Bár Községi Önkormányzat Képviselő-testülete arról határozott, hogy a két ülés között történtekről szóló polgármesteri beszámolót elfogadja.

Határidő: azonnal

Felelős: Jásper Gábor László polgármester

**2. napirendi pont: Beiskolázási támogatás**

Jásper Gábor László: Tavaly is adtunk, javaslom, hogy adjunk idén is a költségvetésünk terhére. A korábbi határozat szövegét a jegyző megküldte mindenkinek, valamint a tavaly novemberi kiegészítést is. Javaslom, hogy állapítsuk meg ugyan ezekkel a számadatokkal egy határozatban a tavalyi kettő helyett. Ha lesz még lehetőségünk akkor év vége felé adhatunk megint.

A testületi tagok részéről hozzászólás nem érkezik, egyetértenek a kezdeményezéssel.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 ellenében a következő határozatot hozta:

**54/2023 (VIII.09.) Kt. számú határozat az iskolai támogatásról:**

Bár Község Önkormányzat képviselő-testülete arról határozott, hogy minden életvitelszerűen Bárban élő iskolás korú gyermek beiskolázását 15.000 Ft-al támogatja 1. osztálytól a középiskolai tanulmányai befejezéséig. Azon személyek, akik rendszeres gyermekvédelmi kedvezményben részesülnek ugyan ezen feltétel szerint 9.000 Ft támogatásban részesülnek.

Határidő: Azonnal

Felelős: Jásper Gábor László polgármester

**3. napirendi pont: DRV GFT.**

Jásper Gábor László: A DRV megküldte a GFT elfogadásával kapcsolatos levelét, határozati javaslatokat. A határozaton nem lehet módosítani, lényegi részét ismertetem, javaslom, hogy egyenlőre fogadjuk el, majd látjuk, hogy ez mit jelent a gyakorlatban.

Horváth János: Rendben.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 nem ellenében a következő határozatot hozta:

**Bár Község Önkormányzat Képviselő-testületének 55/2023.(VIII.09.) határozata**

**Bár Község Önkormányzat** Képviselő-testülete, mint a **DRV\_V\_541\_Dunaszekcső-Bár vízmű** megnevezésű víziközmű rendszer ellátásért felelőse a víziközmű-szolgáltatásról szóló 2011. évi CCIX. törvény 11. § szerint a Dunántúli Regionális Vízmű Zrt. által **a 2024-2038. időszakra** elkészített gördülő fejlesztési terv felújítási-pótlási és beruházási tervrészét elfogadja és a gördülő fejlesztési tervben meghatározott, 2024. évre vonatkozó munkálatokat a DRV Zrt-től megrendeli, valamint az aláírt megrendelő nyomtatványokat a DRV Zrt. részére legkésőbb 2023. december 15-ig megküldi.

Tudomásul veszi, hogy a gördülő fejlesztési terv beruházási tervrészének bármilyen nemű módosításával kapcsolatban az Önkormányzat, mint ellátásért felelős köteles eljárni a 2011. évi CCIX. törvény ide vonatkozó szabályozásai szerint. A gördülő fejlesztési terv beruházási tervrészének ellátásért felelős által kezdeményezett módosítása esetén a DRV Zrt-t a törvény véleményezési jogkörrel jogosítja fel.

Felhatalmazza polgármestert, hogy a szükséges nyilatkozatokat aláírja.

Amennyiben a gördülő fejlesztési tervben foglalt tételek meghaladják a 2023. évi használati díj összegét, akkor az elfogadott tervben feltüntetett többletforrást az önkormányzat

1. a 2023. év előtti, fel nem használt használati díj terhére, vagy
2. önkormányzati saját forrásból biztosítja

Határidő: Azonnal

Felelős: Jásper Gábor László polgármester

A testület 5 igen szavazattal 0 nem ellenében a következő határozatot hozta:

**Bár Község Önkormányzat Képviselő-testületének 56/2023.( VIII.09.) határozata**

**Bár Község Önkormányzat** Képviselő-testülete, mint a **DRV\_S\_504\_Dunaszekcső-Bár szennyvízelvezetése és tisztítása** megnevezésű víziközmű rendszer ellátásért felelőse a víziközmű-szolgáltatásról szóló 2011. évi CCIX. törvény 11. § szerint a Dunántúli Regionális Vízmű Zrt. által **a 2024-2038. időszakra** elkészített gördülő fejlesztési terv felújítási-pótlási és beruházási tervrészét elfogadja és a gördülő fejlesztési tervben meghatározott, 2024. évre vonatkozó munkálatokat a DRV Zrt-től megrendeli, valamint az aláírt megrendelő nyomtatványokat a DRV Zrt. részére legkésőbb 2023. december 15-ig megküldi.

Tudomásul veszi, hogy a gördülő fejlesztési terv beruházási tervrészének bármilyen nemű módosításával kapcsolatban az Önkormányzat, mint ellátásért felelős köteles eljárni a 2011. évi CCIX. törvény ide vonatkozó szabályozásai szerint. A gördülő fejlesztési terv beruházási tervrészének ellátásért felelős által kezdeményezett módosítása esetén a DRV Zrt-t a törvény véleményezési jogkörrel jogosítja fel.

Felhatalmazza polgármestert, hogy a szükséges nyilatkozatokat aláírja.

Amennyiben a gördülő fejlesztési tervben foglalt tételek meghaladják a 2023. évi használati díj összegét, akkor az elfogadott tervben feltüntetett többletforrást az önkormányzat

1. a 2023. év előtti, fel nem használt használati díj terhére, vagy

2. önkormányzati saját forrásból biztosítja

Határidő: Azonnal

Felelős: Jásper Gábor László polgármester

**4. napirendi pont: Logopédiai ellátás**

Jásper Gábor László: Felolvasom a Pedagógiai Szakszolgálat levelét, én mindenképpen javaslom, hogy szavazzunk meg neki útiköltségre 10x 5000 Ft-ot hiszen nagy segítséget jelent ez a szülőknek, illetve a gyerekeknek, hogy helyben van logopédus.

A testületi tagok egyetértenek, hozzászólás nem érkezik.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 nem ellenében a következő határozatot hozta:

**57/2023 (VIII.09.) Kt. számú határozat a Baranya Megyei Pedagógiai Szakszolgálat Mohácsi Tagintézménye kérelméről:**

Bár Község Önkormányzat képviselő-testülete arról határozott, hogy a helyben végzett logopédiai ellátás jövőbeni biztosítása érdekében 10 x 5.000 Ft támogatási összeget állapít meg a Baranya Megyei Pedagógiai Szakszolgálat Mohácsi Tagintézménye részére a 2023-as évben.

Határidő: Azonnal

Felelős: Jásper Gábor László polgármester

**5. napirendi pont: Bohus Zoltán foglalkoztatása**

Jásper Gábor László: A fizikai dolgozóink létszámának bővítését tartom indokoltnak, beszéltem Bohus Zoltánnal, eljönne hozzánk dolgozni. Ismerjük őt, ügyes szakember, munkájára nagy szükségünk lenne. A szakképzett minimálbért kapná, határozatlan munkaszerződést próbaidő kikötése nélkül és augusztus 14-től tudna is kezdeni. Ez a közfoglalkoztatás egyre bizonytalanabb, illetve van munka bőven a faluban, javaslom, hogy vegyük fel őt.

Takács Nagy Ferencné: Tud dolgozni, egyetértek.

Horváth György: A próbaidőt gondold azért meg.

Jásper Gábor László: Nem szükséges, ismerjük őt is és a munkáját is.

Tigelmann Csaba: Rendben vegyük fel, szükség van a munkájára, ügyes kőműves.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 nem ellenében a következő határozatot hozta:

**58/2023 (VIII.09.) Kt. számú határozat Bohus Zoltán alkalmazásáról:**

Bár Község Önkormányzat képviselő-testülete arról határozott, hogy a Bohus Zoltánt 2023.08.14-től karbantartói munkakörben határozatlan ideig alkalmazza a bruttó **296. 400 Ft havi illetmény ellenében.**

Határidő: Azonnal

Felelős: Jásper Gábor László polgármester

**6. Napirendi pont: Kérelmek (zárt ülés)**

Több kérdés, hozzászólás nem volt, a polgármester az ülést berekesztette.

**Kmf.**

**Jásper Gábor László dr. Benedek Zoltán**

**polgármester jegyző**